
Ieslandjs 


Van Wikipedia 

Dit artikel is gesjreve (of begos) in't Mofers. Laes hie wie v'r mit de versjillende saorte Limburgs omgaon. 


’t Ieslandjs ( islenska ) is 'n Noeardj-Germaanse spraok mit bao 
300.000 spraekers. 't Is de officieel spraok van Ieslandj. 't Ieslandjs 
behuuertj same mit 't Faeroers toet de westelike of eilandj- 
Scandinavische tale, 't Is neet good te verstaon veur spraekers van de 
Scandinavische tale van't vastelandj: Noors, Zweeds en Deens. 

'skaland cda Nnrdurlrtndin cru otarl 
E book mit leslandjse teks. 


Alfabet 


't Ieslandjs wuuertj mit't Letiens alfabet gesjreve, woraan versjillendje teikes zeen toegevoog: Aa, Ee, Ii, 
06, Uu, Yy, D6 (edh), E>j) (thorn), ALae en 06. De alfabetische volgorde is: A A B (C) DDEEFGHIIJK 
L M N O 6 P (Q) RSTUUV (W) XYY(Z)MO. 

De speciaal letter thorn (jt) guuef de klank weer die me ouch taengekomp es de th in 't Ingelse think 
(ongeveer es de Griekse letter 0 (theta), en de eth (6) is dao de stomhobbendje variant van (es de th in't 
Ingelse that of de Griekse letter A (delta)), de letter 6 steit in't Ieslandjs noeaits aan't begin van e waord en 
de letter j) steit noeaits aan't enj van e waord. Dees letters komme oet't aad runenalfabet. 

De letters c, q, w en z waere neet gebroekt, behalve veur waord en name van neet-Ieslandjse aafkoms. 
Wiejer klinke i en y geliek, zjuus wie r en y. De in onbroek geraakdje z klink es s, zjuus wie in in al anger 
Noeardj-Germaanse tale. 

Gesjiedenis 


Ieslandj waerdje tosje 800 en 1000 bevolk vanoet Wes-Noorwege. 't Ieslandjs haet zich ontwikkeldj oet't 
Aadnoors. In Noorwege vonje, zjuus wie in de res van't Germaanse taalgebied, in de ieeuwe daonao groeate 
taalverangeringe plaats, al den neet veroearzaak door de intensieve contacte mit de Nederduits kallendje 
hanjelsluuj van de Hanze, mer op't aafgelaenge Ieslandj gebaordje det bao neet en bleve de waordesjat en't 
verbugingssysteem vriewaal onverangerdj. De oetspraok is waal verangerdj. 't Ieslandjs bezit 'n aantal 
foneme die zeldzaam zeen in anger Europees tale, wie 'n stomloeas /, n, m en r. 












Grammair 


In 't Ieslandjs is 't aad Scandinavisch verbugingssysteem dos nag gans intak. A1 zelfstanjig naamwaord, 
bievooglik naamwaord, lidwaord, aanwiezendje veurnaamwaord, bezittelik veurnaamwaord, eigename, 
(rang)telwaord enzoea waere verbaoge in veer naamvalle, die veur alle drie waordgeslachte apaarte vorme 
kinne. Daonaeve kintj't Ieslandjs nag sterke en zwakke verbuginge. 

Veur't zich volg hie de verbuging van't onregelmaotig mannelik waord fjordur, 'fjord'. 



inkelvoud 

mieevoud 

nominatief 

fjordur 

firdir 

genitief 

fjardar 

fjarda 

datief 

fir6 i 

fjordum 

accusatief 

fjord 

firdi 


't Bepaald lidwaord wuuertj, zjuus wie in de anger Scandinavische tale, achter 't zelfstanjig naamwaord 
geplak (aangehech lidwaord), wodoor vorme ontstaon wie fjardarins 'van de fjord', fjordunum 'aan de 
fjorde'. 't Onbepaaldj lidwaord kintj me in 't Ieslandjs neet. Fjordur kin dos beide 'fjord' es "ne fjord' 
beteikene, veur de verdudeliking kintj me't getal einn (ein) broeke. 

Taalpurisme 


'n Opvallendj kinmerk van't Ieslandjs is't Strang purisme, det 'ne groeaten invloi op de ontwikkeling van de 
taal haet gehad. Wo de anger Germaanse tale euverspeuldj waerdje mit lieenwaord oet't Frans en't Latien 
en de vastelandj-Scandinavische tale baovedeen mit lieenwaord oet't Nederduits, haet me in Ieslandj ommer 
getrach veur de benaming van nuuj begrippe oet de bron van erfwaord te putte. 't Ieslandjs is 'n rieke taal, 
vanwaenge de vaol ieeuwe sagaliteratuur. Daodoor kos me dok vergaete waord oet't verleje nomme om 
nuuj begrippe aan te duje. Zoea waerdje 'telefoon' si'mi, nao e aad waord veur 'draod', en 'sjerm' (beildjsjerm, 
computersjerm) skjar, nao e aad waord veur 'venster'. 

Extern linke 

■ Wikipedia op't leslands (https://is.wikipedia.org/) 

■ BRAGI (http://www2.hu-berlin.de/bragi): Euver't leslands, in't leslands en Duits 

